IPLನಲ್ಲಿ RCB ಜಬರ್ದಸ್ತ್ ಪಫಾರ್ಮನ್ಸ್ ಈ ಬಾರಿಯಾದ್ರೂ ನಮ್ಮದೇ ಕಪ್ಪು? ಒಂದಲ್ಲ ಎರಡಲ್ಲ ಸತತ 12 ಐಪಿಎಲ್ ಆವೃತ್ತಿಯಲ್ಲಿ ಸೆಣಸಾಟ ನಡೆಸಿರುವ ಆರ್ಸಿಬಿ ಕೇವಲ 3 ಬಾರಿ ಫೈನಲ್ ಪ್ರವೇಶಿಸಿದೆ. ಅದರಲ್ಲೂ ಅಂತ್ಯದಲ್ಲಿ ಸೋತು ಅಭಿಮಾನಿಗೆ ನಿರಾಸೆ, ಹತಾಶೆ ಮೂಡಿಸಿದೆ. ಇಷ್ಟು ವರ್ಷಗಳಾದರೂ ಆರ್ಸಿಬಿ ಒಂದೇ ಒಂದು ಬಾರಿಯೂ ಕಪ್ಗೆಲ್ಲಲು ಸಾಧ್ಯವಾಗಿಲ್ಲ ಎಂಬ ನೋವು ಪ್ರತಿಯೊಬ್ಬ ಕನ್ನಡಿಗನನ್ನೂ ಕಾಡುತ್ತಲೇ ಇದೆ. ಆದರೆ ಈ ಬಾರಿಯ ಆವೃತ್ತಿಯಲ್ಲಿ ಆರ್ಸಿಬಿ ಈ ನೋವನ್ನು ಮರೆಸುವ ಪ್ರಯತ್ನ ಮಾಡ್ತಿದೆ. ಹೌದು 13ನೇ ಆವೃತ್ತಿಯ ಐಪಿಎಲ್ನಲ್ಲಿ ಆರ್ಸಿಬಿ ಜಬರ್ದಸ್ತ್ ಪರ್ಫಾಮೆನ್ಸ್ ನೀಡ್ತಿದೆ. ಎಲ್ಲ ಎದುರಾಳಿಗಳನ್ನ ಹಿಮೆಟ್ಟಿಸಿ ಒಂದೊಂದೇ ಯಶಸ್ಸಿನ ಮೆಟ್ಟಿಲೇರುತ್ತಿದೆ, ತಂಡದ ಆಟಗಾರರು ಪ್ರಚಂಡ ಫಾರ್ಮ್ನಲ್ಲಿದ್ದಾರೆ. ಹಿಂದಿನೆಲ್ಲ ಆವೃತ್ತಿಗಿಂತ ಹೋಲಿಸಿದರೆ ಈ ಸಲ ಆರ್ಸಿಬಿ ತಂಡದ ಒಟ್ಟಾರೆ ಆಯ್ಕೆಯು ಸಮತೋಲನವಾಗಿ ಕಾಣ್ತಿದೆ. ಸದ್ಯ 11 ಪಂದ್ಯಗಳನ್ನಾಡಿರುವ ಆರ್ಸಿಬಿ 7 ಪಂದ್ಯದಲ್ಲಿ ಗೆಲುವುಸಾಧಿಸಿದ್ದು, 4 ಪಂದ್ಯಗಳಲ್ಲಿ ಸೋಲುಂಡಿದೆ. ಆ ಮೂಲಕ ಒಟ್ಟು 14 ಅಂಕ ಪಡೆದು ಅಂಕಪಟ್ಟಿಯಲ್ಲಿ 3ನೇ ಸ್ಥಾನಪಡೆದುಕೊಂಡಿದೆ. ಆರ್ಸಿಬಿ ಕೈಯಲ್ಲಿ ಇನ್ನೂ ಮೂರು ಪಂದ್ಯಗಳಿದ್ದು ಒಂದು ಪಂದ್ಯ ಗೆದ್ದರೂ ಪ್ಲೇ ಆಫ್ ಸ್ಥಾನವನ್ನ ಖಚಿತಪಡಿಸಿಕೊಳ್ಳಲಿದೆ. ಈ ಹಿನ್ನೆಲೆಯಲ್ಲಿ ಇನ್ನು ಮುಂದಿನ ಪಂದ್ಯಗಳನ್ನು ಕೊಹ್ಲಿ ಬಾಯ್ಸ್ ಸೂಕ್ತವಾಗಿ ಆಡಬೇಕು, ಯಾವುದನ್ನೂ ಲಘುವಾಗಿ ಪರಿಗಣಿಸುವಂತಿಲ್ಲ. ಉಳಿದಿರುವ 3 ಪಂದ್ಯದಲ್ಲಿ ಒಂದೊಂದು ಸೋಲುಗಳು ಕೂಡ ಆರ್ಸಿಬಿಗೆ ದುಬಾರಿಯಾಗಬಹುದು. ಅದೇ ರೀತಿ ಒಂದೊಂದು ಗೆಲುವುಗಳು ಆರ್ಸಿಬಿಯ ಪ್ಲೇಆಫ್ ಅಡಿಪಾಯವನ್ನ ಗಟ್ಟಿಗೊಳಿಸಬಹುದು. ಹೀಗಾಗಿ ಎಲ್ಲ ಪಂದ್ಯವನ್ನ ಗೆದ್ದು ಪಾಯಿಂಟ್ಸ್ ಟೇಬಲ್ ಟಾಪರ್ ಆಗ್ಲಿಕ್ಕೆ ಆರ್ಸಿಬಿ ಪ್ರಯತ್ನ ಪಡಬೇಕು. ಸದ್ಯ ಅಂಕಪಟ್ಟೀಲಿ 3ನೇ ಸ್ಥಾನದಲ್ಲಿರುವ ಆರ್ಸಿಬಿ ಮುಂದಿನೆಲ್ಲ ಪಂದ್ಯವನ್ನ ಗೆದ್ದರೆ ಟೇಬಲ್ ಟಾಪರ್ಸ್ ಆಗಬಹುದು, ಟೇಬಲ್ ಟಾಪರ್ಸ್ ಆದ 2 ತಂಡ ಪ್ಲೇಆಫ್ನಲ್ಲಿ 1 ಪಂದ್ಯ ಗೆದ್ದರೂ ನೇರವಾಗಿ ಫೈನಲ್ ಪ್ರವೇಶಿಸಬಹುದು. ಅಥವಾ ಸೋತರೂ ಟೇಬಲ್ ಟಾಪರ್ಗೆ ಮತ್ತೊಂದು ಅವಕಾಶ ಇರುವುದರಿಂದ ಕೊಹ್ಲಿ ಟೀಂಗೆ ರಿಸ್ಕ್ ತೆಗೆದುಕೊಳ್ಳದೆ ಈಗಲೇ ಸೂಕ್ತ ರಣತಂತ್ರ ಹೆಣಿಬೇಕಿದೆ. ಸದ್ಯ ಆರ್ಸಿಬಿ ಆರಂಭಿಕ ವಿಭಾಗದಲ್ಲಿ ದೇವದತ್ತ ಪಡಿಕ್ಕಲ್ ಉತ್ತಮ ಪ್ರದರ್ಶನ ನೀಡುತ್ತಿದ್ದಾರೆ ಹಾಗೆ ವಿರಾಟ್ ಕೊಹ್ಲಿ, ಎಬಿಡಿ ವಿಲಿಯರ್ಸ್ ಮ್ಯಾಚ್ ವಿನ್ನಿಂಗ್ ಪರ್ಫಾಮ್ ಮಾಡ್ತಿದ್ದಾರೆ. ಇನ್ನು ಬೌಲಿಂಗ್ ವಿಭಾಗವೂ ಸದೃಢವಾಗಿದೆ. ಇದನ್ನ ಉಳಿಸಿಕೊಂಡು ಹೋಗುವ ಸವಾಲು ಕೊಹ್ಲಿ ಬಾಯ್ಸ್ ಮೇಲಿದೆ. ಆರ್ಸಿಬಿ ಸಂಘಟಿತ ಹಾದಿಯಲ್ಲಿ ಸಾಗುತ್ತಿದೆ, ಆದ್ರೆ ಸಣ್ಣ ಪುಟ್ಟ ತಪ್ಪುಗಳಿಂದ ಯಶಸ್ಸಿನ ಹಾದಿಯಲ್ಲಿ ದುಬಾರಿ ಬೆಲೆ ತೆರಬೇಕಾಗಿಯೂ ಬರಬಹುದು. ಅದರಲ್ಲೊಂದು ಏರಾನ್ ಫಿಂಚ್ ಬ್ಯಾಟಿಂಗ್ ವೈಫಲ್ಯ. ಮತ್ತೊಂದು ಕ್ರಿಸ್ ಮಾರಿಸ್ ಆಲ್ರೌಂಡರ್ ಆಗಿ ಯಶಸ್ವಿ ಆಗದೆ ಇರುವುದು. ಇವರಿಬ್ಬರು ಫಾರ್ಮ್ಗೆ ಮರಳಿದ್ದೇ ಆದ್ರೆ ಆರ್ಸಿಬಿ ಕಟ್ಟಿ ಹಾಕೋಕೆ ಸಾಧ್ಯನೇ ಇಲ್ಲ. ಎಲ್ಲ ಸವಾಲನ್ನ ಮೆಟ್ಟಿನಿಂತ ಆರ್ಸಿಬಿ ಇಲ್ಲಿ ತನಕ ಉತ್ತಮ ಪ್ರದರ್ಶನ ನೀಡಿಕೊಂಡು ಬಂದಿದೆ. ಮುಂದಿನ ಎಲ್ ಪಂದ್ಯವನ್ನ ಆರ್ಸಿಬಿ ಗೆಲ್ಲಲಿ. ಕಪ್ ಗೆದ್ದು ಬಹುವರ್ಷದ ಕನಸು ನನಸು ಮಾಡಲಿ ಎನ್ನುವುದು ಕನ್ನಡಿಗರೆಲ್ಲರ ಹಾರೈಕೆಯಾಗಿದೆ.